b'\n_START_ARTICLE_\nHassan og ramadanen\n_START_SECTION_\nHandling\n_START_PARAGRAPH_\nHassan p\xc3\xa5 11 \xc3\xa5r bor i K\xc3\xb8ge. I \xc3\xa5r har han for f\xc3\xb8rste gang valgt at faste til ramadanen ligesom sine store br\xc3\xb8dre i familien. Men hvordan skal det g\xc3\xa5, n\xc3\xa5r Hassan ogs\xc3\xa5 vil v\xc3\xa6re dygtig i skolen, til fodbold og til alt det andet i hverdagen og samtidig ikke m\xc3\xa5 spise eller drikke fra kl. 02 nat til solnedgang kl. 22? I gennem 17 webisode afsnit f\xc3\xb8lger vi Hassan fra han beslutter sig til at ville faste, gennem ramadanm\xc3\xa5neden og frem til Eid-festen. Eid er muslimernes \xc3\xa5rlige h\xc3\xb8jtid ligesom julen er for kristne. Ramadan-m\xc3\xa5neden er lidt af en manddomspr\xc3\xb8ve for en 11-\xc3\xa5rig og der er meget p\xc3\xa5 spil for en dreng som Hassan. M\xc3\xa5let med serien har v\xc3\xa6ret at skabe en hverdagsfort\xc3\xa6lling om en muslimsk dreng i Danmark, s\xc3\xa5 etnisk danske b\xc3\xb8rn f\xc3\xa5r et st\xc3\xb8rre kendskab til muslimers store h\xc3\xb8jtid og for at give muslimske b\xc3\xb8rn en oplevelse af, at deres historier bliver fortalt til andre b\xc3\xb8rn. Serien skal vises p\xc3\xa5 TV fra d. 27. maj 2017, hvor ramadanen starter i \xc3\xa5r og bygger op til \xc3\xa9n dokumentarfilm, der vises d. 25. juni, n\xc3\xa5r ramadanen slutter og der er Eid-fest. Serien f\xc3\xb8lger Hassan, der har besluttet sig for at faste fuldt ud i ramadan-m\xc3\xa5neden. Ramadanan falder p\xc3\xa5 forskellige tidspunkter \xc3\xa5r for \xc3\xa5r, men sidste \xc3\xa5r, hvor vi var med, var det i juni/juli. Det bet\xc3\xb8d, at Hassan ikke m\xc3\xa5tte spise eller drikke fra kl. 02 - kl. 22. Det er 20 timer uden v\xc3\xa5dt eller t\xc3\xb8rt. Det er lang tid, n\xc3\xa5r man er 11 \xc3\xa5r og b\xc3\xa5de g\xc3\xa5r i skole, spiller fodbold og saxofon.'